b'\n_START_ARTICLE_\nCampbell Trophy 1937\n_START_SECTION_\nPoro\xc4\x8dilo\n_START_PARAGRAPH_\nDirkalniki razredov Grand Prix in Voiturette so dirkali skupaj. Na dirko se je prijavilo razmeroma veliko \xc5\xa1tevilo dirka\xc4\x8dev, velika ve\xc4\x8dina angle\xc5\xa1kih privatnikov. Na \xc5\xa1tartu je povedel Princ Bira, ki je vodil do desetega kroga, ko ga je uspel prehiteti Earl Howe. Howe, ki je ravno na dan dirke praznoval svoj triinpetdeseti rojstni dan, je ob navdu\xc5\xa1enju gledalcev z dirkalnikom ERA B s pol manj\xc5\xa1o mo\xc4\x8djo motorja zadr\xc5\xbeeval tekmece za sabo petnajst krogov, nato pa je na mostu Vickers zadel v bankino in dirkalnik je prevrnilo. Pri tem je Howe utrpel rane po obrazu in notranje po\xc5\xa1kodbe. Bira se mu je komaj \xc5\xa1e izognil, nato pa z lahkoto zadr\xc5\xbeal prednost do cilja in zmagal, drugo mesto je osvojil Teddy Rayson, ki je zmagal v razredu Voiturette, tretji pa je bil Anthony Powys-Lybbe.'